Jelaskan Sejarah Sekolah dari Sekolah Kebangsaan Seri Idaman dalam bahasa melayu

Sekolah Kebangsaan Seri Idaman, Batu Pahat merupakan sebuah sekolah yang terletak di Kampung Baru, Mukim VII, Parit Yaani, Yong Peng. Jarak sekolah ini dengan bandar Batu Pahat kira kira 8 kilometer melalui pekan Parit Yaani.

Menurut Tn. Hj. Omar Bin Hj. Ahmad, nama Idaman diberi  kerana  pada  masa  dahulu  masyarakat kampung  begitu  mengidam-idamkan  sebuah sekolah.  Sebelum sekolah ini wujud, murid-murid bersekolah  di Sekolah Kebangsaan Seri Bengkal. Justeru itu,  apabila  sekolah  ini  disiapkan, penduduk kampung bersepakat menamakannya “Sekolah Kebangsaan Seri Idaman”.

Tuan Haji Omar Bin Ahmad (Allahyarham) berasal dari Kampung Parit Bengkok Bagan, Batu Pahat, Johor. Beliau telah berpindah ke Kampung Baru pada tahun 1922 kerana mengikut keluarganya. Tuan Haji Omar telah bersekolah di Sekolah Kebangsaan Seri Bengkal, Batu Pahat. Semasa berumur 20 tahun, beliau telah belajar di Mekah selama 3 tahun secara persendirian. Selepas itu beliau pulang ke kampung dan mendirikan rumahtangga. Beliau juga menjadi imam di Masjid Kampung Baru.

Kedudukan rumah Tuan Haji Omar tidak jauh dari sekolah. Beliau adalah pengasas Sekolah Kebangsaan Seri Idaman. Sebelum sekolah ini dibina penduduk Kampung Baru telah bermesyuarat dengan Ketua Kampung bagi membincangkan pembinaan sebuah sekolah di kampung ini. Antara Ahli Jawatankuasa yang terlibat dalam mesyuarat ini ialah :

Tuan Haji Omar Bin Haji Ahmad

Encik Zaid Bin Haji Yusof